open-index/open-wikipedia-markdown huggingface dataset:
Erland Sihvonen

**Henrik Erland Sihvonen** (25. lokakuuta 1873 Loppi – 10. lokakuuta 1967 Helsinki) oli suomalainen lähetyssaarnaaja Kiinassa 1902–1929.

Sihvonen oli aluksi kauppaalalla, kunnes hän 24-vuoliaana tuli oppilaaksi Suomen Lähetysseuran mieskouluun ja sai päästötodistuksen vuonna 1902. Hänet vihittiin saman vuonna lähetyssaarnaajaksi ja hänen toimipaikakseen tuli Kiina.

## Toiminta Kiinassa
Sihvonen työskenteli Kiinassa vuosina 1902−1910, 1912−1923 ja 1926−1929. Sihvonen perusti Kiinaan useita lähetysasemia ja hän toimi 1906−1910 ja 1913−1914 Kiinan lähetyksen esimiehenä. Vuonna 1914 hän siirtyi Shekoun seminaariin, jossa koulutettiin kiinalaisia pappeja ja toimi siellä muun muassa useita vuosia oppilaitoksen vararehtorina. Vuonna 1929 Sihvonen joutui sairauden takia palaamaan takaisin Suomeen ja oli sitten Suomen Lähetysseuran palveluksessa. Hän oli myös sinologi, joka arvosti kiinalaisia ja kiinalaista kulttuuria erittäin paljon. Hän laati kiinankielisiä teologian oppikirjoja sekä käänsi runsaasti virsirunoutta kiinan kielelle. Hän palasi pysyvästi Suomeen 1929.

Sihvonen otti osaa Kiinan luterilaisen kirkon perustamiseen ja edusti 1929 Kiinan luterilaista kirkkoa Kööpenhaminan yleisluterilaisessa kokouksessa. Hän kirjoitti opetustyön avuksi seminaaria varten kiinankielellä symboliikan, liturgiikan ja kaleketiikan oppikirjat sekä käänsi 200 virttä, 150 rukousta ja 20 käsikirjakaavaa. Hän hoiti lisäksi lukuisia luottamustoimia lähetyssaarnaajien kesäajan virkistyspaikassa Killingissä.

Teologian kunniatohtorin arvon hän sai 1963.

Sihvonen järjesti käydessään Suomessa 1910 kiinalais-afrikkalaisen näyttelyn, joka kiersi maata. Hän esiintyi näyttelyssä kiinalaisessa mandariinin puvussa.

## Julkaisuja
**Christian symbolics*. Part 1–2. The Lutheran board of publication, 1923.
**Outlines of liturgics*. Hupeh: Lutheran theological seminar [s.a.] (kiinankielinen)
**Prayer book*. Hankow: Lutheran board publication, 1929.
**Christian instruction: (catechetics)*. Erland Sihvonen & Iü Shao Duan. Hankow: Lutheran board of publication, 1930.
**Herran ihmeellisiä teitä: kiinalaisia henkilökuvia*. Suomen Lähetysseura, 1937.
**Voitetut helmet*. Suomen Lähetysseura, 1941
**Katkaistut kahleet*. Suomen Lähetysseura, 1944.
**Sukulaissieluja*. Suomen Lähetysseura, 1956.

## Lähteet

## Kirjallisuutta
*Kirsi Javanainen: "Erland Sihvonen Kiinan lähetystyön uranuurtajana 1902–1929" (pro gradu -työ).

## Aiheesta muualla
 Luettelo Erland Sihvosen lehtiartikkeleista
*Mirka Nousiainen, Henrik Erland Sihvonen (1873–1967): lähetyssaarnaaja, kirjailija, runoilija ja kääntäjä, opinnäyte, Sibelius-Akatemia (tiivistelmä opinnäytteestä)
Max Irons

**Maximilian "Max" Paul Diarmuid Irons** (s. 17. lokakuuta 1985, Camden, Lontoo) on englantilainen näyttelijä. Hän on näyttelijöiden Sinéad Cusackin sekä Jeremy Ironsin poika. Hänet tunnetaan parhaiten elokuvista *[[Red Riding Hood – Punahilkka]],* *[[Vieras (vuoden 2013 elokuva)|Vieras]]* sekä televisiosarjasta *[[Valkoinen kuningatar]].* 

## Elämä ja ura
Max Irons valmistui vuonna 2008 Guildhall School of Music and Dramasta. Hän opiskeli siellä näyttelijäksi ja alkoi saada rooleja 15-vuotiaana. Ironsilla oli kouluvuosinaan lukihäiriö. 

Irons työskenteli ennen näyttelijän uraansa baarimikkona ja lisäksi hän on työskennellyt mallina Burberrylla ja Mangolla.

## Filmografia
* *[[Being Julia]]* (elokuva, 2004) - Curtain Call Boy
* *[[Dorian Gray (elokuva)|Dorian Gray]]* (elokuva, 2009) - Lucius
* *[[Red Riding Hood – Punahilkka]]* (elokuva, 2011) - Henry
* *[[The Runaway]]* (televisiosarja, 2011) - Tommy
* *[[Vieras (vuoden 2013 elokuva)|Vieras]]* (2013) - Jared Howe
* *[[Valkoinen kuningatar]]* (televisiosarja, 2013) - Kuningas Edvard
* *[[The Riot Club]]* (elokuva, 2014) - Miles Richards
* *[[Kultainen nainen (elokuva)|Kultainen nainen]]* (elokuva, 2015) - Fredrick Altmann
* *[[Bitter Harvest]]* (elokuva, 2016) - Yuri
* *[[Väärän vänkyrä talo (elokuva)|Väärän vänkyrä talo]]* (elokuva, 2017) - Charles Hayward
* *[[The Wife]]* (elokuva, 2017) - David Castleman
* *[[Terminal (vuoden 2018 elokuva)|Terminal]]* (elokuva, 2018) - Alf
* *[[The Little Drummer Girl]]* (televisiosarja, 2018) - Al
* *[[Condor (televisiosarja)|Condor]]* (televisiosarja, 2018-2020) - Joe Turner

## Lähteet

## Aiheesta muualla
*
*
Baseballin Euroopan-mestaruuskilpailut 1981

**Baseballin Euroopan mestaruuskilpailut 1981** pelattiin Alankomaissa 11.–19. heinäkuuta. Mukana olleet neljä joukkuetta pelasivat yhdessä alkulohkossa, jonka kaksi parasta selvisi finaaliin kahden muun jäädessä pronssikamppailuun. Ruotsi sai kisoista ensimmäisen mitalinsa voitettuaan pronssiottelussa Belgian. Avausottelussaan Ruotsi ahdisteli jopa Alankomaita ja hävisi vain 6–5. Muissa otteluissa Euroopan kaksi suurta, Alankomaat ja Italia, olivat omaa luokkaansa. Alankomaat voitti kultaa kahdeksan vuoden tauon jälkeen voittamalla finaalissa Italian kolmesti.

## Alkulohko

## Pronssiottelut

## Loppuottelut

## Lopulliset sijoitukset

**Euroopan mestari  1981**
 **Alankomaat**
11. mestaruus

## Henkilökohtaiset palkinnot

## Lähteet
* Josh Chetwynd: Baseball in Europe, sivut 233-234.()
* the-sports.org/baseball - ristiriitainen lähde
Baseballin Euroopan-mestaruuskilpailut 1983

**Baseballin Euroopan mestaruuskilpailut 1983** pelattiin Italiassa 28. heinäkuuta - 7. elokuuta. Turnaukseen osallistui kuusi joukkuetta, jotka pelasivat aluksi yksinkertaisen sarjan. Kaksi parasta pelasi loppuottelusarjan mestaruudesta ja muut pelasivat sarjamuotoisesti pronssista ja muista sijoituksista. Kilpailu oli samalla karsinta Los Angelesin olympialaisten näytösturnaukseen. Italia voitti Euroopan-mestaruuden ja olympia paikan. Vuoden 1984 maailmanmestaruusturnaukseen pääsi Italian ohella myös hopeajoukkue Alankomaat.

## Alkulohko

## Jatkosarjat

### Alempi jatkosarja

Alkusarjan keskinäiset ottelut mukana lopputuloksissa.

## Loppuottelut

## Lopulliset sijoitukset

**Euroopan mestari  1983**
 **Italia**
5. mestaruus

## Henkilökohtaiset palkinnot

## Lähteet

* the-sports.org/baseball
* Josh Chetwynd: Baseball in Europe, sivut 233-234.()
Henry McCullough

**Henry Campbell Liken McCullough** (21. heinäkuuta 1943 – 14. kesäkuuta 2016) oli irlantilainen kitaristi. Hän soitti Wings-yhtyessä sen ensimmäisellä albumilla. Sen jälkeen hän ryhtyi sessiomuusikoksi ja soitti  Marianne Faithfullin, Roy Harperin, Ronnie Lanen, Frankie Millerin ja  Eric Burdonin levyillä.  sekä Spooky Toothin, Joe Cockerin ja  Pink Floydin kanssa.

McCullough sai sydänkohtauksen marraskuussa 2012, ja vuonna 2013 ilmoitettiin hänen saaneen sen yhteydessä parantumattoman aivovaurion. Hän kuoli 14. kesäkuuta 2016.

## Lähteet
The Death and Life of Great American Cities

**The Death and Life of Great American Cities** on Jane Jacobsin vuonna 1961 julkaistu teos. Siinä arvostellaan 1900-luvun kaupunkisuunnittelupolitiikkaa, jota syytetään useiden kaupunginosien rappiosta Yhdysvalloissa. Teoksessa esitetään näkemyksiä niistä tekijöistä, jotka luovat kaupunkeihin elävyyttä.

## Sisältö
Jane Jacobs argumentoi, että modernistinen kaupunkisuunnittelu ylenkatsoo kaupunkia, koska se ylenkatsoo ihmisyhteisöjä ja ihmisten toimintaa niissä. Hän arvostelee myös Le Corbusierin Ville Radieuse- ja Ebenezer Howardin puutarhakaupunki-malleja. Jacobs piti tuhoisimpana vanhan rakennuskannan päälle sijoitettavaa uudisrakentamista () ja eri toimintojen, kuten asumisen, liiketoiminnan ja työpaikkojen erottelua. Hän väitti näiden toimintatapojen tuhoavan yhteisöjä ja liiketoimintaa luomalla eristettyä ja toimimatonta kaupunkitilaa.

Näiden tilalle Jacobs esittää neljää monimuotoisuuden tekijää. *Näiden neljän tekijän välttämättömyys on tämän kirjan tärkein sisältö. Yhdessä nämä ehdot luovat tehokkaita taloudellisia varantoja* (). Jacobsin neljä ehtoa monimuotoisuuden toteutumiselle ovat seuraavat:
# Eri toimintojen sekoittaminen, jotta katutilassa olisi toimintaa kaikkina aikoina päivästä.
# Lyhyet korttelivälit, jotka mahdollistavat suuren jalankulkijoiden läpäisyvirran.
# Rakennuskannassa eri-ikäisiä ja -kuntoisia rakennuksia. Tämä mahdollistaa erilaisiin taloudellisiin resursseihin pohjautuvien toimintojen diversiteetin.
# Tiiviys, joka mahdollistaa riittävän volyymin eri toimintojen elävyyden ylläpitämiseksi.

Jacobsin estetiikkaa voidaan pitää vastakohtana modernistisen arkkitehtuurin estetiikalle, korostaen elävyyttä ja suunnittelmattomuutta korkeammalle kuin järjestystä ja tehokkuutta. Jacobs käyttää usein New York Cityn Greenwich Villagea, jossa hän itsekin on asunut ja toiminut, esimerkkinä elävästä urbaanista yhteisöstä.

## Vaikutus

*The Death and Life of Great American Cities* on Jacobsin tunnetuin teos. Se on käännetty kuudelle kielelle ja sitä on myyty yli 250 000 kappaletta.

Teoksella oli merkittävä vaikutus Uusi urbanismi -liikkeeseen (). Liike syntyi 1980-luvulla puolustamaan tiiviitä kävelykaupunkeja esikuvanaan vanhat keskieurooppalaiset kaupungit.

## Lähteet
Girl

**Girl** on englantia ja tarkoittaa *tyttöä*.

Se voi viitata seuraaviin:

## Musiikkikappale
**[[Girl (kappale)|Girl]]* – John Lennonin ja Paul McCartneyn brittiläiselle The Beatles -yhtyeelle tekemä kappale vuodelta 1965
**[[Girl (Destiny's Childin kappale)|Girl]]* – Beyoncé Knowlesin, Kelly Rowlandin,  Michelle Williamsin, Rodney Jerkinsin, Ric Ruden, Angela Beyincen, Sean Garrettin ja Patrick Douthitin yhdysvaltalaiselle Destiny's Child -yhtyeelle tekemä kappale vuodelta 2004

## Musiikkialbumi
**[[Girl (Dannii Minoguen albumi)|Girl]]* – australialaisen Dannii Minoguen albumi vuodelta 1997

## Yhtye
*Girl – brittiläinen glam metal -yhtye, joka toimi vuosina 1979–1982
Simon Bikindi

**Simon Bikindi** (s. 28. syyskuuta 1954 Rwerere - 15. joulukuuta 2018, Cotonou, Benin) on ruandalainen laulaja, säveltäjä ja baletin johtaja. Hän myös oli aikoinaan MRND-puolueen jäsen ja työskenteli maansa nuoriso- ja urheiluministeriössä.

Bikindi oli tunnettu muusikko Ruandan kansanmurhan aikaan (1994). Hän lietsoi musiikillaan tutseihin kohdistunutta vihaa Radio Télévision Libre des Mille Collinesin kautta ja myös osallistui interahamwe-joukkojen kouluttamiseen. Hänet pidätettiin Leidenissa Alankomaissa vuonna 2001 ja tuomittiin joulukuussa 2008 Ruanda-tuomioistuimessa 15 vuoden vankeuteen kansanmurhaan yllyttämisestä.

## Lähteet
Victor Auer

**Victor Lee** ("Vic") **Auer** (24. maaliskuuta 1937 Santa Ana, Kalifornia – 3. toukokuuta 2011 Thousand Oaks, Kalifornia) oli yhdysvaltalainen ampuja. Hän sai vuoden 1972 kesäolympialaisissa Münchenissä hopeaa 50 metrin pienoiskiväärin makuukilpailussa ja kilpaili siinä myös vuoden 1976 kesäolympialaisissa Montrealissa.

Auer valmistui Kalifornian yliopistosta, Los Angelesista. Olympiahopean lisäksi hän voitti kolme kultamitalia Pan-Amerikan kisoissa. Hän toimi myös televisiokäsikirjoittajana.

## Lähteet
The Very Best of the Electric Light Orchestra

**The Very Best of the Electric Light Orchestra** on kahden albumin kokoelma brittiläisen Electric Light Orchestra -yhtyeen tuotannosta. LP-levyjä on valmistettu Hollannissa. LP-levyjen etiketeissä nimi on lyhennetty muotoon *The Very Best of E.L.O.*

Julkaisuvuosi on 1990, levymerkki CBS Recordsin Epic ja tuottaja Jeff Lynne.

## Kappaleet

Kappaleiden tekijä on yhtä lukuun ottamatta Jeff Lynne.

; Sivu 1

# Evil Woman – 4:11
# Livin' Thing – 3:31
# Turn to Stone – 3:47
# Can't Get It out of My Head – 4:23
# Rockaria – 3:14
# Telephone Line – 4:38

 Musiikkikustantaja on Jet Music Ltd. 

; Sivu 2

# Mr. Blue Sky – 5:05
# Sweet Talkin' Woman – 3:47
# Confusion – 3:42
# Rock and Roll Is King * – 3:43
# Strange Magic ** – 4:05
# Calling America *** – 3:26

 Jet Music Ltd. * Jet Music Ltd. / April Music Ltd. ** Jet Music / United Artists Music Ltd.  *** April Music Inc. 

; Sivu 3

# Don't Bring Me Down – 4:02
# So Serious * – 2:41
# Getting to the Point * – 4:28
# Do Ya ** – 3:45
# Hold on Tight *** – 3:06
# Secret Messages **** – 4:47

 JET Music * April Music Inc. ** Jet Music / United Artists Music Ltd. *** Blackwood Music Inc. / Jet Music Inc. **** Jet Music Ltd. / April Music Ltd. 

; Sivu 4

# Wild West Hero – 4:40
# Here Is the News * – 3:49
# Shine a Little Love ** – 4:40
# I'm Alive *** – 3:45
# All Over the World *** – 4:03
# Roll Over Beethoven (C. Berry) ****  – 4:32

 Unart Music Corp. / Jet Music, Inc. * Blackwood Music Inc. / Jet Music Inc. ** Jet Music *** Jet Music Ltd. / April Music Ltd. **** Arc Music Corp. 

## Lähteet

* 2LP *The Very Best of the Electric Light Orchestra* (CBS Records / Epic 466558 1) 1990
Elis Regina

**Elis Regina Carvalho Costa**, tunnettu nimellä **Elis Regina** (, 17. maaliskuuta 1945 Porto Alegre – 19. tammikuuta 1982 São Paulo), oli brasilialainen laulaja.

Elis Regina syntyi Porto Alegressa ja aloitti laulajanuransa 11-vuotiaana lasten radio-ohjelmassa. Jo 16-vuotiaana hän pääsi Rio de Janeiroon levyttämään ensimmäisen albuminsa *Viva a Brotolândia*.

Elis Regina arvosteli Brasiliaa 1960-luvulla johtanutta sotilasjunttaa, joka ajoi monia hänen sukupolvensa muusikoita maanpakoon. Euroopassa vuonna 1969 antamassaan haastattelussa hän totesi maansa olevan ”gorillojen johtama”, mutta vältti vankilaan joutumisen suuren suosionsa takia. Viranomaiset kuitenkin pakottivat hänet laulamaan Brasilian kansallislaulun eräässä stadiontilaisuudessa.

Elis Regina kuoli vuonna 1982 alkoholin ja kokaiinin yliannostukseen.

Elis Reginan albumi *Vento de Maio* (1983) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Diskografia
* *Viva a Brotolândia* (1961)
* *Poema de Amor* (1962)
* *O Bem do Amor* (1963)
* *Ellis Regina* (1963)
* *Dois na Bossa* (1965)
* *O Fino do Fino – Elis & [[Zimbo Trio]]* (1965)
* *Samba, Eu Canto Assim!* (1965)
* *Dois na Bossa nº2* (1966)
* *Elis* (1966)
* *Dois na Bossa nº3* (1967)
* *Elis Especial* (1968)
* *Elis, Como & Porque* (1969)
* *Elis Regina in London* (1969)
* *Aquarela do Brasil – Elis Regina & [[Toots Thielemans]]* (1969)
* *Em Pleno Verão* (1970)
* *Elis no Teatro da Praia com Miele & Bôscoli* (1970)
* *Ela* (1971)
* *Elis* (1972)
* *Elis – no 2* (1973)
* *Elis* (1973)
* *Elis* (1974)
* *[[Elis & Tom]]* (yhdessä Antônio Carlos Jobimin kanssa, 1974)
* *Falso Brilhante* (1976)
* *Elis* (1977)
* *Transversal do Tempo* (1978, live)
* *Essa Mulher* (1979)
* *Elis Especial* (1979)
* *Saudades do Brasil* (1980)
* *Elis* (1980)
* *Montreux Jazz Festival* (1982)
* *Trem Azul* (1982, live)
* *Vento de Maio* (1983)
* *Luz das Estrelas* (1984)
* *Elis Regina no Fino da Bossa* (1994, live)
* *Dose Dupla – Elis Regina* (1994, kahden ensimmäisen albumin digitaalinen uudelleenjulkaisu)
* *Elis ao Vivo* (1995, live)
* *20 Anos de Saudade* (2002, kokoelma)
* *Little Pepper: The Definitive Collection* (2004, kokoelma)

## Lähteet

## Aiheesta muualla
Naná Vasconcelos

**Juvenal de Holanda ”Naná” Vasconcelos** (2. elokuuta 1944 Recife – 9. maaliskuuta 2016 Recife) oli brasilialainen lyömäsoitintaiteilija, laulaja ja berimbaunsoittaja, joka tunnettiin yhteistyöstään muun muassa Pat Methenyn, Don Cherryn, Jan Garbarekin, Arild Andersenin, Pierre Favren, Egberto Gismontin ja Gato Barbierin kanssa.

Vasconcelos aloitti rumpalin uransa 1967. 1970-luvun lopulla hän muodosti yhtyeen nimeltä Codona yhdessä Don Cherryn ja Collin Walcottin kanssa. Yhtye julkaisi kolme albumia vuosina 1978, 1980 ja 1982. 

Vasconcelos äänestettiin seitsemänä vuonna peräkkäin (1984–1990) Down Beat -jazzlehden *Best Percussionist Of The Year* -kategorian voittajaksi.

Suomessa Vasconcelos soitti ainakin Helsingissä 1993 ja Joensuussa 1996. Hän teki musiikin Mika Kaurismäen elokuviin *[[Amazon (vuoden 1990 elokuva)|Amazon]]* (1990) ja *[[Tigrero – elokuva joka ei valmistunut]]* (1994) sekä Kaurismäen tuottamaan Pia Tikan elokuvaan *[[Yemanján tyttäret]]* (1995).

## Valikoitu diskografia
* *Africadeus*, 1973
* *Amazonas*, 1973
* *Kundalini*, 1978 (Perry Robinsonin ja Badal Royn kanssa)
* *Saudades* (1979)
* *Zumbi*, 1983
* *Nanatronics*, 1985
* *Bush Dance*, 1986
* *Legend of the Seven Dreams*, 1988 (Jan Garbarekin kanssa)
* *Asian Journal*, 1988 (mukana Steve Gorn, Mike Richmond ja Badal Roy)
* *Rain Dance - Naná Vasconcelos and The Bushdancers*, 1989 (mukana Don Cherry, Cyro Baptista, Peter Scherer ja Teese Gohl)
* *Lester - Naná Vasconcelos & Antonello Salis*, 1990
* *Mejnoun*, 1992 (Safy Boutellan kanssa)
* *If You Look Far Enough*, 1993 (mukana Arild Andersen ja Ralph Towner)
* *Contando Estórias*, 1994
* *Storytelling*, 1995
* *Contando Estorias*, 1995
* *Inclassificable*, 1995 (Andy Sheppardin ja Steve Lodderin kanssa)
* *Fragments: Modern Tradition*, 1997
* *Contaminação*, 1999
* *Saravah compilation*, 1999
* *Fragmentos*, 2001
* *Minha Lôa*, 2002 (mukana João de Souza Leão, Pedro Amorim, Don Cherry, Kiko Klaus, Erasto Vasconcelos ja Guga e Murilo)
* *Vasconcelos e Assumpção - isso vai dar repercussão*, 2004 (Itamar Assumpçãon kanssa)
* *Vasconcelos, Salis, Consolmagno*, 2005
* *Chegada*, 2005
* *Trilhas*, 2006
* *Sinfonia & Batuques*, 2011

## Lähteet

## Aiheesta muualla
Dedekind

**Dedekind** on muun muassa seuraavien henkilöiden sukunimi:

* Brendon Dedekind (s. 1976), eteläafrikkalainen entinen uimari
* Richard Dedekind (1831–1916), saksalainen matemaatikko, jonka mukaan ovat saaneet nimensä:
** Dedekindin eetafunktio
** Dedekindin leikkaus
Toots Thielemans

**Jean-Baptiste Frédéric Isidore ”Toots” Thielemans** (29. huhtikuuta 1922 Bryssel – 22. elokuuta 2016 Braine-l’Alleud, Belgia) oli belgialainen jazzmuusikko, joka tunnettiin kitaran ohella etenkin huuliharpun soitostaan ja vihellyksestään. Hänen kuuluisin sävellyksensä lienee vuonna 1962 levytetty jazzvalssi ”Bluesette”, jossa hän viheltää unisonossa kitaransa kanssa.

## Elämä ja ura
Thielemans aloitti muusikon uransa kitaristina. Vuonna 1949 hän soitti Pariisissa yhdessä Sidney Bechet’n, Charlie Parkerin, Miles Davisin ja Max Roachin kanssa. Hän liittyi Benny Goodmanin Euroopan-kiertueeseen ja teki ensilevytyksensä Pariisissa yhtyetoveri, saksofonisti  Zoot Simsin kanssa. Vuonna 1951 Thielemans soitti kitaraa belgialaisen laulaja-lauluntekijä Bobbejaan Schoepenin yhtyeessä, kunnes muutti Yhdysvaltoihin. Vuosina 1952–1959 Thielemans soitti George Shearingin kvintetissä enimmäkseen kitaraa, mutta yhä enemmän myös huuliharppua. Jazzhistorioitsija Joachim-Ernst Berendtin mukaan Thielemans vapautti huuliharpun sen primitiivisestä statuksesta kömpelönä kansansoittimena ja jalosti instrumentin mahdollisuudet jazzmusiikissa miltei tasavertaisiksi saksofonin kanssa.

Thielemansin muihin yhteistyökumppaneihin lukeutuivat Ella Fitzgerald, Jaco Pastorius (albumilla *Word of Mouth*), Stéphane Grappelli, J. J. Johnson, Michael Franks, Peggy Lee, John Williams, Quincy Jones, Oscar Peterson, Bill Evans, Paul Simon, Billy Joel, Astrud Gilberto, Shirley Horn, Elis Regina ja Joe Pass.

Thielemansin musiikkia kuullaan monissa elokuvissa, kuten *[[Keskiyön cowboy]]*, *[[Jean de Florette]]*, *[[Iltaloma]]*, *[[Kovat ratsastajat]]*, *[[Pakotie (vuoden 1972 elokuva)|Pakotie]]* ja *[[Turkkilaisia makeisia]]* sekä lasten televisiosarjassa *[[Seesamtie]]*. Vuonna 1974 Thielemans sävelsi musiikin ruotsalaiseen animaatioelokuvaan *[[Tuulihattu (elokuva)|Tuulihattu]]* ja myös näytteli yhden roolihahmon äänenä.

Vuonna 2001 Thielemans sai paronin arvonimen Belgian kuninkaalta Albert II:lta. Vuonna 2012 New Yorkin Lincoln Centerissä pidetyssä Thielemansin 90-vuotisjuhlakonsertissa esiintyi päivänsankarin lisäksi muiden muassa Herbie Hancock.

## Valikoitu diskografia
* *The Sound* (1955)
* *Time Out For Toots* (1958)
* *Man Bites Harmonica!* (1958)
* *Soul* (1959)
* *The Whistler and His Guitar* (1964)
* *Aquarela Do Brasil* (1969, yhdessä Elis Reginan kanssa)
* *Only Trust Your Heart* (1988)
* *Footprints* (1991)
* *The Brasil Project* (1992)
* *The Brasil Project vol 2.* (1993)
* *Compact Jazz* (1993)
* *East Coast, West Coast* (1994)
* *Apple Dimple* (1994)
* *Chez Toots* (1998)
* *The Live Takes, volume 1* (2000)
* *Hard to Say Goodbye, the very best of Toots Thielemans* (2000)
* *Toots Thielemans & [[Kenny Werner]]* (2001)
* *One More for the Road* (2006)
* *Yesterday – Today* (2012, 2-CD)

## Lähteet

## Aiheesta muualla

*Toots Thielemansin muistokirjoitus Helsingin Sanomissa
Baseballin Euroopan-mestaruuskilpailut 1965

**Baseballin Euroopan mestaruuskilpailut 1965** pelattiin Madridissa, Espanjassa 29. elokuuta - 5. syyskuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat vei mestaruuden ylivoimaisesti. Sen juoksuero neljässä ottelussa oli 57-0 ja hopeajoukkue Italiakin kaatui peräti 16-0. Hollannin suuri tähti oli Hamilton Richardson, joka oli kotoisin Antilleilta. 

## Sarjataulukko

## Lopulliset sijoitukset

**Euroopan mestari  1965**
 **Alankomaat**
7. mestaruus

## Henkilökohtaiset palkinnot

## Lähteet

* the-sports.org/baseball
* Josh Chetwynd: Baseball in Europe, sivut 228-229.()
Benelli 49X

**Benelli 49X** on italialaisen Benellin suunnittelema skootterimalli. Benelliä valmistetaan Kiinassa.

## Lähteet

## Aiheesta muualla
* benelli.fi
Baseballin Euroopan-mestaruuskilpailut 1964

**Baseballin Euroopan mestaruuskilpailut 1964** pelattiin Milanossa, Italiassa 29. elokuuta - 5. syyskuuta. Turnaukseen osallistui viisi joukkuetta, jotka kohtasivat kertaalleen toisensa. Tasoerot joukkueiden välillä olivat suuret. Seitsemässä ottelussa kymmenestä päädyttiin vähintään kymmenen juoksun voittomarginaaliin.

## Sarjataulukko

## Lopulliset sijoitukset

**Euroopan mestari 1964**
 **Alankomaat**
6. mestaruus

## Henkilökohtaiset palkinnot

## Lähteet
* the-sports.org/baseball
* Josh Chetwynd: Baseball in Europe, sivut 227-228.()
Bakken Bears

**Bakken Bears** on koripalloseura Aarhusista, Tanskasta. Se pelaa maan pääsarja Basketligaenissa ja on sarjan menestyneimpiä joukkueita.

Vuosina 2013–2015 Bearsia valmensi suomalainen Ville Tuominen.

## Saavutukset
* Tanskan mestaruus 1958, 1997, 1999, 2000, 2001, 2004, 2005, 2007, 2008, 2009, 2011, 2012, 2013 ja 2014 (14)
* Tanskan cup 1999, 2000, 2003, 2004, 2006, 2008, 2009, 2010, 2013 (9)

## Lähteet

## Aiheesta muualla
* Virallinen kotisivu 
* Bakken Bears basketball team eurobasket.com
Marussia MR02

**Marussia MR02** on venäläisen Formula 1 -talli Marussian käyttämä auto kaudella 2013. Autoa kuljettavat tulokaskuljettajat Jules Bianchi ja Max Chilton. MR02 käyttää Cosworthin valmistamaa 2,4 litran V8-moottoria. Lisäksi autossa on Williamsin valmistama KERS-laite. Auton suunnittelusta vastasi tallin tekninen johtaja Pat Symonds. MR02 julkistettiin 5. helmikuuta Jerezin radalla kautta edeltäneissä talvitesteissä ollen ensimmäinen auto, jota Marussia (ja tallin edeltäjä Virgin) ovat ehtineet testata kautta edeltäneissä testeissä. Tallin testikuljettajana toimi Rodolfo González joka ajoi kahdeksan kertaa perjantain ensimmäisissä harjoituksissa.

## Yhteenveto
MR02 teki kilpailudebyyttinsä kauden avausosakilpailussa Australian GP:ssä. Hankalissa olosuhteissa Bianchin ja Chiltonin onnistui sijoittua aika-ajoissa yhdeksänneksitoista ja kahdenneksikymmenenneksi, juuri ennen Caterhamin Charles Piciä ja Giedo van der Gardea. Bianchi sijoittui kilpailussa viidenneksitoista, kierroksen kilpailun voittaneelle Kimi Räikköselle jääneenä. Chilton ajoi maaliin seitsemäntenätoista, kaksi kierrosta kilpailun voittaneesta Räikkösestä jääneenä.

Seuraavassa osakilpailussa Malesian GP:ssä Bianchi nousi kilpailussa kolmanneksitoista hyödyttyään lukuisista keskeytyksistä, jälleen kerran molempien Caterham-kuljettajien edellä. Chilton sijoittui kuudenneksitoista, viimeiseksi sijoituksen saaneeksi kuljettajaksi. Kauden kolmanteen osakilpailuun talli sai autoon ensimmäiset tekniset uudistukset. Niiden turvin Bianchi sijoittui kilpailussa viidenneksitoista ja Chilton seitsemänneksitoista peitoten molemmat Caterhamit.

Bahrainin osakilpailussa Caterhamin Pic sijoittui sekä aika-ajoissa että kilpailussa molempien Marussia-kuljettajien edelle ensimmäistä kertaa kauden aikana. Marussian onnistui kuitenkin säilyttää kymmenes sija valmistajien maailmanmestaruussarjassa, kiitos Bianchin Malesiassa ajaman kolmannentoista sijan.

## Formula 1 -tulokset

## Lähteet

## Aiheesta muualla

*Auton esittely tallin kotisivuilla
Mustapaasisammal

**Mustapaasisammal** (*Schistidium trichodon*) on paasisammalten sukuun ja kivisammalten heimoon kuuluva sammal.

## Ulkonäkö

Mustapaasisammal on väriltään tumma. Se on 1-kotinen ja sillä on yleensä itiöpesäkkeitä.

## Levinneisyys
Mustapaasisammal esiintyy pohjoisella pallonpuoliskolla havumetsissä ja vuoristoissa. Suomessa se kasvaa melko harvinaisena kalkkialueilla. Sitä on havaittu Varsinais-Suomesta, Pohjois-Karjalasta, Kainuusta, Oulun- ja Perä-Pohjanmaalta sekä Kuusamosta että Enontekiön-Lapista. Sitä on tavattu myös Keski-Pohjanmaalta, josta se on kuitenkin ilmeisesti hävinnyt. Se on Suomessa silmälläpidettävä.

## Elinympäristö
Mustapaasisammal kasvaa kallioilla ja lohkareilla. 

## Lähteet
Bismarckinmeren taistelu

**Bismarckinmeren taistelu** oli toisessa maailmansodassa liittoutuneiden tekemä hyökkäys japanilaista saattuetta vastaan. Taistelu käytiin Bismarckinmerellä Uuden-Guinean lähistöllä 2.–4. maaliskuuta 1943. 

Saattueeseen kuului kahdeksan joukkojenkuljetusalusta ja kahdeksan hävittäjää, jotka kuljettivat 6&nbsp;900 sotilasta Laeen Rabaulista. Hyökkäyksen seurauksena japanilaisten saattue tuhottiin lähes täysin. Japanilaiset menettivät kaikki joukkojenkuljetusaluksensa ja neljä suojahävittäjää upotettiin. 6&nbsp;900 sotilaan japanilaisjoukosta vain 1&nbsp;200 selviytyi Laeen asti. Noin 2&nbsp;900 sotilasta kuoli ja 2&nbsp;700 sotilasta pelastettiin merestä hävittäjiin ja sukellusveneisiin. Heidät kuljetettiin takaisin Rabauliin. Liittoutuneet menettivät ainoastaan yhden B-17-pommittajan, kolme P38-pommittajaa, yhden B-25-pommittajan ja yhden Beaufighter-hävittäjäkoneen. Hyökkäys esti japanilaisia saamasta tarpeeksi lisäjoukkoja Uuteen-Guineaan.

## Lähteet
* 
* 

### Viitteet
Siimes

**Siimes** on suomalainen sukunimi:

* Aune Siimes (1909–1964), keramiikkataiteilija
* Feliks Siimes (1901-1997), professori ja jääpalloilija
* Hanna-Kaisa Siimes (s. 1971), vasemmistoliittolainen kaupunginvaltuutettu
* Lauri Siimes (1933–2016), kapellimestari
* Outi Siimes (s. 1971), Kokoomuksen kansanedustaja 1995–1999
* Paula Siimes (s. 1963), näyttelijä 
* Pentti Siimes (1929–2016), näyttelijä
* Santeri Siimes (s. 1981), säveltäjä, urkuri ja kieltenopettaja
* Suvi-Anne Siimes (s. 1963), poliitikko, ministeri ja Työeläkevakuuttajat TELA:n toimitusjohtaja
* Tarja Siimes (s. 1957), freelancer-näyttelijä.
Lennart Simons

**Jakob Lennart Simons** (25. syyskuuta 1905 Vöyri – 9. joulukuuta 1986 Helsinki) oli suomalainen fyysikko. Hän väitteli tohtoriksi vuonna 1936 Helsingin yliopistossa aiheenaan Ramanin spektroskopia ja jatkoi opintojaan Kööpenhaminassa Niels Bohrin johdolla. Hän hoiti Helsingin yliopiston fysiikan ruotsinkielistä professuuria vuodesta 1941 erikoisalanaan ydinfysiikka. Hänet kutsuttiin  Suomen Tiedeseuran jäseneksi vuonna 1942 ja kunniajäseneksi vuonna 1980. Hänen ansiostaan Suomeen rakennettiin maan ensimmäinen hiukkaskiihdytin, Van de Graaff -tyyppinen lineaarikiihdytin. Simons jäi virastaan eläkkeelle vuonna 1972.

Simonsin tuotantoon kuuluu mm. väitöskirja *Über die Polarisation der Ramanlinien einiger organischen Substanzen* ja oppikirja *Fysiikka korkeakouluja varten*.

Lennart Simonsin poikia ovat biokemian professori Kai Simons ja maisema-arkkitehtuurin professori Tom Simons.

## Lähteet

## Aiheesta muualla
*
Rudolf Dollinger

**Rudolf Dollinger** (s. 4. huhtikuuta 1944 Telfes, Tiroli) on itävaltalainen entinen ampuja. Hän sai pronssia 50 metrin vapaapistoolissa sekä vuoden 1972 kesäolympialaisissa Münchenissä että vuoden 1976 kesäolympialaisissa Montrealissa.

## Lähteet
Hasta Siempre, Comandante

**Hasta Siempre, Comandante** tai lyhyemmin **Hasta Siempre** on kuubalaisen laulajan Carlos Pueblan alun perin vuonna 1965 levyttämä espanjankielinen kappale. 

Laulun sanoitus on vastaus vallankumousjohtaja Che Guevaran samana vuonna Fidel Castron haltuun jättämään kirjeeseen, jota pidetään myös hänen poliittisena testamenttinaan. Kirjeen sisällön piti tulla julki vasta, mikäli taistelukentille palannut Guevara saisi surmansa, mutta Castro julkisti sen jo lokakuussa 1965 pitämässään puheessa.

Kappaleesta on olemassa ainakin 200 versiota eri puolilta maailmaa. Sen ovat levyttäneet muun muassa Compay Segundo, Nathalie Cardone, Robert Wyatt, Silvio Rodríguez, Joan Baez, Maria Farantouri, Jan Garbarek sekä Al Di Meola. Laulua ovat esittäneet myös useat punk/oi! sekä ska-yhtyeet. Suomeksi Hasta Siempren on kääntänyt runoilija Pentti Saaritsa ja sen ovat levyttäneet Arja Saijonmaa sekä Agit Prop. Myös Jussi Hakulisella on Hasta Siempre -niminen laulu, mutta se on hänen oma sävellyksensä ja sanoituksensa.

## Lähteet

## Aiheesta muualla
*Carlos Pueblan alkuperainen versio kappaleesta
Baseballin Euroopan-mestaruuskilpailut 1962

**Baseballin Euroopan mestaruuskilpailut 1962** pelattiin Alankomaissa 21. - 29. heinäkuuta. Turnaukseen osallistui seitsemän joukkuetta, jotka jaettiin kahteen alkulohkoon. Ruotsi oli mukana ensimmäistä kertaa. Ensimmäisen kerran kilpailujen historiassa nähtiin myös luovutusvoitto. Ranskan otellessa Saksaa vastaan yksi joukkueen pelaajista jätti kentän riideltyään joukkueen kapteenin kanssa ja koska joukkueelle ei jäänyt yhdeksää pelaajaa, heidän oli pakko luovuttaa ottelu. Keskeytyshetkellä Saksa johti ottelua 30-0, mutta virallisiin tuloksiin luovutusvoitto kirjattiin juoksuin 9-0.

## Alkulohkot

### Lohko A

### Lohko B

## Jatkosarjat

### Ylempi jatkosarja

1 Alkusarjassa pelattu keskinäinen ottelu laskettu mukaan loppusarjan taulukkoon.

### Alempi jatkosarja

1 Alkusarjassa pelattu keskinäinen ottelu laskettu mukaan loppusarjan taulukkoon.

## Lopulliset sijoitukset

**Euroopan mestari  1962**
 **Alankomaat**
5. mestaruus

## Lähteet

* the-sports.org/baseball
Claudette Mukasakindi

**Claudette Mukasakindi** (s. 25. joulukuuta 1982 Nyarugenge, Kigali) on ruandalainen kestävyysjuoksija. Hän kilpaili vuoden 2012 kesäolympialaisissa Lontoossa naisten maratonissa ja jäi siinä 101. sijalle ajalla 2.51.07.

## Lähteet
Carlos Puebla

**Carlos Puebla** (11. syyskuuta 1917 Manzanillo – 12. heinäkuuta 1989 Havanna) oli kuubalainen laulaja, kitaristi ja lauluntekijä.

Hän oli erikoistunut säveltämään boleroita. Fidel Castron tukijoihin kuuluneen Pueblan sanoitukset olivat usein poliittisia. Hänen tunnetuin kappaleensa on vuonna 1965 levytetty Che Guevaraan liittyvä "Hasta Siempre, Comandante".

## Lähteet
*Carlos Puebla – La Voz del Pueblo
Baseballin Euroopan-mestaruuskilpailut 1957

**Baseballin Euroopan mestaruuskilpailut 1957** pelattiin Mannheimissa, Saksassa 7. - 13. heinäkuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat voitti turnauksen puhtaalla pelillä ja osallistui toistamiseen Global World Series -turnaukseen Euroopan edustajana.

## Sarjataulukko

## Lopulliset sijoitukset

**Euroopan mestari  1957**
 **Alankomaat**
2. mestaruus

## Lähteet

* the-sports.org/baseball
The Beautiful Letdown

__NOTOC__

***The Beautiful Letdown*** on yhdysvaltalaisen vaihtoehtorock-yhtyeen Switchfootin neljäs studioalbumi, jolla yhtye esitteli tuotetumman, radioystävällisemmän ja hieman raskaamman soundin kuin aiemmin. Albumi julkaistiin helmikuussa 2003 ja siitä kehkeytyi yhtyeen läpimurtoalbumi, sisältäen useita listahittejä. Se oli Switchfootin ensimmäinen albumi suuremman levy-yhtiön, Columbia Recordsin, alaisuudessa. Tuottajana toimi entuudestaan tuttu Charlie Peacock sekä John Fields. *The Beautiful Letdown* myi yli 2,6 miljoonaa kappaletta ja sen singlekappaleet ”Meant To Live”, ”Dare You To Move” ja ”This Is Your Life” saivat runsaasti radiosoittoa, etenkin Yhdysvalloissa. ”Meant To Live” päätyi *[[Spider-Man 2 – Hämähäkkimies 2]]* -elokuvan soundtrackille ja ”This Is Your Life” sekä ”Dare You To Move” soivat muun muassa erinäisissä televisiosarjoissa. Levy voitti myös *Album of the Year* -palkinnon San Diego Music Awardsissa 2003.

## Kappaleet

# 
# 
# 
# 
# 
# 
# 
# 
# 
# 

## Yhtyeen kokoonpano

* Jon Foreman – laulu, kitara
* Tim Foreman – basso, taustalaulu
* Chad Butler – rummut, perkussiot
* Jerome Fontamillas – kitara, koskettimet, taustalaulu

## Vierailijat

* Ameena Maria Khawaja – sello
* Stephan Hovsepian – viulu
* John Fields – koskettimet, ääniefektit, perkussiot

## Lähteet

* The Beautiful Letdown CD:n kansivihko

## Aiheesta muualla

* ”Meant To Live” -musiikkivideo YouTube-sivustolla
* ”Dare You To Move” -musiikkivideo YouTube-sivustolla
* ''The Beautiful Letdown'' -arvio Allmusic-sivustolla
* ''The Beautiful Letdown'' -arvio Indievisionmusic-sivustolla
Shannon Hamm

**Shannon Hamm** (s. 10. joulukuuta 1967) on sähkökitaristi, joka soitti yhtyeissä Death ja Control Denied vuoteen 2001 asti, jolloin Chuck Schuldiner kuoli. Hamm soitti 12. joulukuuta 2007 Schuldinerin muistolle järjestetyssä tilaisuudessa.
Baseballin Euroopan-mestaruuskilpailut 1956

**Baseballin Euroopan mestaruuskilpailut 1956** pelattiin Roomassa, Italiassa 10. - 15. heinäkuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat osallistui ensimmäisen kerran turnaukseen ja voitti heti mestaruuden. Yllättäen heidän suurin voittonsa tuli ottelusta Italiaa vastaan syöttäjinä Han Urbanus (Alankomaat), joka antoi vain 5 hittiä ottelussa ja Giulio Glorioso (Italia), muiden kanssa oli huomattavasti tasaisempaa. Belgia otti hopeaa voitettuaan Italian jatkovuoroparissa. Mestaruutensa johdosta Alankomaiden joukkue edusti Eurooppaa Global World Series -turnauksessa.

## Sarjataulukko

## Lopulliset sijoitukset

**Euroopan mestari 1956**
 **Alankomaat**
1. mestaruus

## Lähteet
* the-sports.org/baseball
Baseballin Euroopan-mestaruuskilpailut 1955

**Baseballin Euroopan mestaruuskilpailut 1955** pelattiin Barcelonassa, Espanjassa 5. - 10. heinäkuuta. Turnaukseen osallistui viisi joukkuetta, jotka kohtasivat kertaalleen toisensa. Mestaruutta puolustanut Italia jäi yllättäen mitalitta ainoan kerran 1900-luvulla, kun se on osallistunut kilpailuun. Mestaruuden voitti isäntämaa Espanja, joka pääsi näin ollen Euroopan edustajana Global World Series -turnaukseen.

## Sarjataulukko

* AVG laskettu V/(V+H), tasapeliä ei huomioitu.

## Lopulliset sijoitukset

**Euroopan mestari  1955**
 **Espanja**
1. mestaruus

## Lähteet

* the-sports.org/baseball
Baseballin Euroopan-mestaruuskilpailut 1960

**Baseballin Euroopan mestaruuskilpailut 1960** pelattiin Barcelonassa, Espanjassa  22. - 25. syyskuuta. Turnaukseen osallistui neljä joukkuetta. Kisojen alla Yhdysvaltain presidentti Dwight Eisenhower nimettiin Espanjan Baseball liiton kunniapuheenjohtajaksi. Entisen kenraalin tuki ei auttanut Espanjaa kolmatta sijaa korkeammalle. Alankomaat voitti mestaruuden ja ratkaisevaksi muodostui sen 1-0 voitto Italiasta kisojen avausottelussa. Turnauksen myötä Barcelonasta tuli ensimmäinen kaupunki, joka isännöi toisen kerran Euroopan-mestaruuskilpailuja.

## Lopputulokset

## Lopulliset sijoitukset

* Joidenkin lähteiden mukaan 4.joukkue oli Ruotsi.

**Euroopan mestari  1960**
 **Alankomaat**
4. mestaruus

## Lähteet

* Josh Chetwynd: Baseball in Europe, sivu 226.()
Red Bull RB9

**Red Bull RB9** on itävaltalaisen Red Bull -tallin käyttämä auto Formula 1 -kaudella 2013. Autolla kilpailivat kauden 2012 maailmanmestari Sebastian Vettel ja Mark Webber. RB9 käytti Renaultin valmistamaa RS27-2013-moottoria.

## Yhteenveto
Tammikuussa tallin tekninen johtaja Adrian Newey myönsi, että RB9-auton kehitys oli jäädytetty kauden 2012 jälkimmäisellä puoliskolla, jotta talli pystyi keskittymään täysin RB8-auton kehitystyöhön turvatakseen kuljettajien ja valmistajien maailmanmestaruudet. Huolimatta epävarmoista asetelmista talli avasi kautensa vahvasti Australian GP:ssä, jossa Vettel ylsi molempien perjantain vapaiden harjoitusten kärkisijalle ja nappasi paalupaikan aika-ajoissa. Tallikaveri Webber lähti kilpailuun toisesta ruudusta. Kilpailussa rengasongelmat pudottivat Vettelin kolmanneksi ja KERS-ongelmista kärsineen Webberin kuudenneksi.

Malesian GP:n aika-ajoissa Vettel oli jälleen omaa luokkaansa napaten paalupaikan lähes sekunnin erolla ennen Ferrarin Felipe Massaa. Kilpailussa Vettel ja Webber taistelivat tiukasti voitosta. Kierroksella 44 Webber teki viimeisen varikkopysähdyksensä ja siirtyi kilpailun kärkeen juuri ennen Vetteliä. Huolimatta tallin kehotuksesta rauhoittaa tilanne Vettel otti ohjat omiin käsiinsä ja pusersi väkisin Webberistä ohi kilpailun voittoon. Talli saavutti kaksoisvoiton, joskin tapaus aiheutti laajan mediamylläkän.

Parin viikon tauon jälkeen seuraava osakilpailu ajettiin Kiinassa. Red Bullin vauhti tuntui olevan hukassa koko viikonlopun. Aika-ajoissa Webber jäi neljänneksitoista ja Vettel sijoittui vasta yhdeksänneksi. Webberin suoritus lopulta hylättiin ja hän joutui lähtemään kilpailuun varikolta, koska auton tankissa ei ollut sääntöjen edellyttämää määrää polttoainetta aika-ajojen jälkeen otettavaa näytettä varten. Kilpailussa Webberin autosta irtosi rengas 15 ajetun kierroksen jälkeen ja hän joutui keskeyttämään. Vettel ajoi maaliin neljäntenä.

Bahrainissa talli palasi takaisin voittokantaan Vettelin ajettua toisesta ruudusta kilpailun voittoon. Webber lähti kilpailuun viidennestä ruudusta, mutta putosi kilpailussa seitsemänneksi.

## Formula 1 -tulokset

## Lähteet

## Aiheesta muualla

*Auton esittely tallin kotisivuilla
AC/DC:n diskografia

Tämä on australialaisen hard rock -yhtye AC/DC:n diskografia.

## Albumit
### Studioalbumit

### EP:t

### Livealbumit

### Soundtrack albumit

### Box setit

## Videoalbumit

## Singlet

## Musiikkivideot

## Lähteet
William Axt

**William Axt** (19. huhtikuuta 1888 New York City, New York – 13. helmikuuta 1959 Ukiah, Kalifornia) oli yhdysvaltalainen säveltäjä, joka sävelsi musiikin yli kahteensataan elokuvaan.

Axt syntyi New Yorkissa 19. huhtikuuta vuonna 1888. Hän valmistui Bronxin DeWitt Clinton High Schoolista ja opiskeli National Conservatory of Music of America -konservatoriossa. Hän sai myös yksityistä musiikkiopetusta Berliinissä. Axt toimi avustavana kapellimestarina Hammerstein Grand Opera Companyssa ja musiikkiohjaajana Manhattanin Capitol Theatressa ennen liittymistään Metro-Goldwyn-Mayerin säveltäjiin vuonna 1919. Metro-Goldwyn-Mayerilla Axt työskenteli niin säveltäjänä, kääntäjänä, sovittajana, musiikkiohjaajana kuin musiikkisynkronointijanakin. Hän sävelsi ja sanoitti myös monia elokuvalauluja. Axt ansaitsi Chicagon yliopistolta musiikista tohtorin paperit vuonna 1922.

Axt sävelsi musiikin muun muassa elokuviin *[[Ahneus (elokuva)|Ahneus]]* (1924), *[[Suuri paraati]]* (1925), *[[Ben-Hur (vuoden 1925 elokuva)|Ben-Hur]]* (1925), *[[Tanssivat tyttäremme]]* (1928), *[[Grand Hotel (elokuva)|Grand Hotel]]* (1932), *[[Päivälliset klo 8]]* (1933), *[[Pettävä varjo]]* (1934) ja *[[Kahdesti vihitty]]* (1936).

Axtin vetäydyttyä eläkkeelle elokuvateollisuudesta hän alkoi kasvattaa karjaa ja astuttaa hevosia Kalifornian Laytonvillessa. Axt kuoli 70-vuotiaana 13. helmikuuta vuonna 1959 Kalifornian Ukiahissa.

## Filmografia

## Lähteet

## Aiheesta muualla
* 
* 
* William Axt  MonstrousMovieMusic.comissa
Baseballin Euroopan-mestaruuskilpailut 1954

**Baseballin ensimmäiset Euroopan-mestaruuskilpailut** käytiin Antwerpenissä, Belgiassa 26. &ndash; 29. heinäkuuta 1954. Kilpailuun osallistui neljä viidestä Euroopan baseball liiton (Federation of European Baseball) jäsenmaasta. Ranska jäi pois kilpailuista. Neljässä ottelussa tehtiin virheitä (error) keskimäärin yli kymmenen per peli. Italian voittaessa loppuottelussa Espanjan 7–4, Espanjalle kirjattiin ottelussa kahdeksan virhettä.
 
## Ottelut

## Lopulliset sijoitukset

**Euroopan mestari  1954**
 **Italia**
1. mestaruus

## Lähteet
* the-sports.org/baseball
Sininen Kirja

***Sininen Kirja*** on talouselämän hakemisto, jota julkaisi vuonna 1929 perustettu Suomen Kauppa ja Teollisuus Oy, vuodesta 1946 nimeltään Sininen Kirja Oy, jonka keskeisin julkaisu se oli. Teos sisältää tietoja Suomessa toimivista liikeyrityksistä, elinkeinoelämän järjestöistä, säätiöistä ja oppilaitoksista sekä myös muun muassa tilastotietoja. Tuorein julkaisu ilmestyi 1976.

Yritys Sininen Kirja Oy siirtyi vuonna 1931 WSOY:n omistukseen. Sen prokuristina toimi pitkään Lauri Jäntti, joka myös johti Sininen Kirja -hakemiston toimittamista.

Sininen Kirja Oy julkaisi erilaisia taloudellisia hakuteoksia ja talousalan oppikirjoja sekä myös aikakauslehtiä ja henkilöhakemistoa *Johtoporras*, jonka viimeinen julkaisu oli Johtoporras IX vuonna 1986.

## Lähteet

## Kirjallisuutta
**40 sinistä vuotta : Sininen Kirja Oy 40 vuotta* Sirkka Liisa Herranen (toim.) Sininen kirja Oy, 1969
Rutšji (Kresttsyn piiri)

**Rutšji** () on maalaiskunta ja sen keskuskylä Novgorodin alueen Kresttsyn piirissä Venäjällä. Se sijaitsee Jaimljajoen varrella 15 kilometriä Kresttsystä koilliseen. Kylässä on 428 ja kunnassa 855 asukasta (vuonna 2011).

## Maantiede ja asutus
Rutšjin kunnan pinta-ala on 354,78 neliökilometriä Se rajoittuu pohjoisessa ja idässä Novgorodin alueen Okulovkan piiriin sekä etelässä Kresttsyn piirin Novoje Rahinon ja lännessä Kresttsyn kuntiin. Pinta-alasta 89,5 % on metsää ja 9,5 % maatalousmaata.

Kunnan alueella virtaa Mstan sivujoki Volma. Suojeltuja luonnonmuistomerkkejä ovat Ljakovan, Grjadan ja Podsekan kylien välinen harju, Jaimljajoen rantaniityt ja kaksi balkaninmäntyä.

Keskuskylän lisäksi kuntaan kuuluu 19 kylää: Borok, Brus, Budki, Dubki, Dubrovka, Goristnitsa, Grjada, Ljakova, Pehovo, Podlužje, Podseka, Suhlovo, Tšerništšino, Volma, Vorobjevo, Žabnitsy, Zaretšje, Žary ja Zorka. Rutšjin jälkeen suurimmat asutuskeskukset ovat noin sadan asukkaan Ljakova ja Borok. Kolmessa kylässä ei ole lainkaan vakituista asutusta.

## Historia
Novgorodin Derevan viidennekseen kuulunut Rutšjin pogosta mainitaan ensimmäisen kerran vuonna 1495. Se on saanut nimensä lähistöllä sijaitsevista puroista.

Vuodesta 1926 lähtien kylä kuului Borokin kyläneuvostoon, jonka keskus siirrettiin Rutšjiin vuonna 1987. Nykyinen kunta on perustettu 2000-luvun alun kunnallishallintouudistuksen yhteydessä.

## Liikenne, talous ja palvelut
Rutšjin kautta kulkee Kresttsyn ja Okulovkan välinen maantie. Kunnasta on linja-autoyhteydet Kresttsyyn, Okulovkaan, Borovitšiin ja Novgorodiin. 

Paikallisista elinkeinoista tärkeimpiä ovat julkiset palvelut, kauppa ja maatalous. Rutšjissa toimii karjatila ja Borokissa sikala. Työikäisistä vain 30 % käy ansiotöissä.

Keskuskylän palveluihin kuuluvat lastentarha, keskikoulu, kulttuuritalo, kirjasto, lääkintäasema ja posti. Eräitä julkisia palveluja on myös muissa kylissä.

## Nähtävyydet
Kunnan alueella sijaitsee lukuisia muinaisia asuin- ja hautapaikkoja. Volman kylän lähellä Gorodenski-puron suussa on 700–900-lukujen muinaislinna. Rakennusmuistomerkkeihin kuuluvat Rutšjin kaksi kirkkoa, joista toinen on rakennettu vuonna 1741 ja toinen 1800-luvun puolivälissä. Historialliset kohteet liittyvät Venäjän kansalaissotaan ja toiseen maailmansotaan sekä lähistöllä sijainneessa Santalovon kylässä kuolleeseen runoilija Velimir Hlebnikoviin. Rutšjissa toimii Hlebnikoville omistettu museo.

## Lähteet
* 

### Viitteet

## Aiheesta muualla
* Rutšjin kunnan sivusto 
* Rutšjin kunta Kresttsyn piirin sivustolla
Sjögren

**Sjögren** on seuraavien henkilöiden sukunimi:

*Anders Johan Sjögren (1794–1855), suomalainen tutkimusmatkailija ja kielitieteilijä, historioitsija ja kansatieteilijä
*Arthur Sjögren (1874–1950), ruotsalainen taiteilija
*Christer Sjögren (s. 1950), ruotsalainen laulaja
*Emil Sjögren (1853–1918), ruotsalainen säveltäjä, urkuri ja pianisti
*Hjalmar Sjögren (1856–1922), ruotsalainen mineralogi
*Katrin Sjögren (s. 1966), ahvenanmaalainen poliitikko
*Lauri Luoto oik. Bruno tai Väinö Sjögren (1886 tai 1889–1938), neuvostoliitonsuomalainen kirjailija
*Mattias Sjögren (s. 1987), ruotsalainen jääkiekkoilija
*Nils Sjögren (1894–1952), ruotsalainen kuvanveistäjä
*Per-Olof Sjögren (1919–2005), Ruotsin kirkon pappi
*Peder Sjögren (1905–1966), ruotsalainen kirjailija
*Peter Sjögren (s. 1983), ruotsalainen salibandynpelaaja
*Rudolf Sjögren, sukunimi aik. *Runeberg* (1835–1891), suomalainen säveltäjä, pianisti ja laulunopettaja
*Thomas Sjögren (s. 1967), ruotsalainen jääkiekkoilija
*Vivi-Ann Sjögren (s. 1938), suomenruotsalainen kirjailija ja näyttelijä 
*Wilhelm Sjögren (1866–1929), ruotsalainen oikeusoppinut

## Muita
*Rabén och Sjögren Bokförlag, ruotsalainen kirjankustantamo 
*Sjögrenin oireyhtymä eli Sjögrenin syndrooma, tulehduksellinen reumasairaus
*Sjögren–Larssonin oireyhtymä, kehitysvammaisuutta aiheuttava sairaus
*Gustav Sjögren, Bert-Åke Vargin roolihahmo *[[Varustamo (televisiosarja)|Varustamo]]*-televisiosarjassa
Fedorkovo

**Fedorkovo** () on maalaiskunta ja sen keskuskylä Novgorodin alueen Parfinon piirissä Venäjällä. Se sijaitsee Lovatjoen rannalla Parfinon taajamaa vastapäätä. Kylässä on 1&nbsp;400 ja kunnassa 3&nbsp;900 asukasta (vuonna 2009).

## Maantiede ja asutus
Fedorkovon kunnan pinta-ala on 875,95 neliökilometriä. Se rajoittuu koillisessa Kresttsyn piirin Zaitsevon ja Kresttsyn kuntiin, idässä Demjanskin piirin Knevitsyn kuntaan, kaakossa Parfinon piirin Polan kuntaan, lounaassa Staraja Russan piirin Mednikovon ja luoteessa Vzvadin kuntiin sekä pohjoisessa Ilmajärveen. Kunnan keskellä sijaitsee Parfinon kaupunkikunta. Pinta-alasta 67,6 % on metsää, 16,5 % maatalousmaata ja 12,1 % vesialuetta.

Kunnan alue kuuluu Ilmajärven alankoon. Suurimmat joet ovat Lovat, Pola ja Redja. Ilmajärveen laskevat Lovat ja Pola muodostavat laajan suistoalueen.

Keskuskylän lisäksi kuntaan kuuluu Parfinon rautatieasema ja 62 kylää: Antipovo, Anuhino, Babki, Berezitsko, Bolšije Butški, Bolšoje Volosko, Bor, Dretjonka, Dubrovy, Gontsy, Gorodok, Gorodok-Dubrovski, Gorodok-Lažinski, Gridino, Hmelevo, Ivankovo, Ivašovo, Jamy, Jeršino, Jurjevo, Kstetški, Lazaritskaja Luka, Lazaritsy, Lažiny, Ljubohovo, Lukino, Majata, Malyje Butški, Manuilovo, Medvedkovo, Mežniki, Navelje, Obodovo, Parfino, Plešakovo, Podborovje, Podtšesje, Potšajevo, Pustoborodovo, Redtsy, Repištše, Rjabutki, Rostani, Rudnovo, Satškovo, Selivanovo, Seltso, Sergejevo, Sloboda, Slobodka, Staryi Dvor, Štšekotets, Sutški, Tisva, Tulitovo, Vdal, Veretje, Vorontsovo, Zaklinje, Zalesje, Zaostrovje ja Zubatkino. Fedorkovon ohella suurimpia asutuskeskuksia ovat 400 asukkaan Sergejevo ja yli 200 asukkaan Lažiny, Parfino ja Jurjevo. Kymmenessä kylässä ei ole lainkaan vakituista asutusta.

## Historia
Fedorkovon kyläneuvosto erotettiin Lazaritsyn kyläneuvostosta vuonna 1969. Sen alueella toimi uittokonttori, metsäteollisuuspiiri ja Sergejevon sovhoosin työryhmä. Nykyinen Fedorkovon kunta on perustettu vuonna 2006. Sergejevon, Lažinyn ja Jurjevon maalaiskunnat liitettiin siihen vuonna 2010.

## Liikenne, talous ja palvelut
Kunnan kautta kulkee Bologojen ja Dnon välinen rautatie sekä M10-valtatien, Parfinon ja Staraja Russan välinen maantie. Rautatiellä on Parfinon ja Rudnovon asemat.

Paikallisista elinkeinoista tärkeimpiä ovat jalostus (28,5 %), maa- ja metsätalous (22,8 %) sekä koulutus (21,1 %). Kunnassa toimii puunjalostuslaitoksia ja kaksi karjatilaa. Työvoimasta 74 % työskentelee kunnan ulkopuolella.

Keskuskylän palveluihin kuuluvat lastentarha, keskikoulu, kulttuuritalo, kirjasto, lääkintäasema, yleinen sauna ja posti. Eräitä julkisia palveluja on myös Sergejevossa, Lažinyssa ja muissa kylissä.

## Nähtävyydet
Seudulla on useita muinaisia asuin- ja hautapaikkoja. Gorodok-Lažinskin lähellä sijaitseva 700–1200-lukujen muinaislinna on valtakunnallinen suojelukohde. Rakennusmuistomerkkeihin kuuluu Hmelevon kartano. Lisäksi on lukuisia toisen maailmansodan muistomerkkejä.

## Lähteet
* 

### Viitteet

## Aiheesta muualla
* Fedorkovon kunnan sivusto
Skrithifinnit

**Skrithifinnit** eli **hiihtofinnit** oli eräiden kirjailijoiden käyttämä nimitys Pohjois-Skandinaviassa asuvasta kansasta. 500–700-luvulla kirjailijat Prokopios, Jordanes ja Paulus Diaconus viittasivat sillä saamelaisiin sen jälkeen kun sana fenni eli finni alkoi tarkoittaa suomalaisia.

## Lähteet
Läntisen Uuden-Guinean sotaretki

**Läntisen Uuden-Guinean sotaretki** oli toisessa maailmansodassa sarja Japanin ja liittoutuneiden välisiä taisteluita läntisen Uuden-Guinean alueella. Japanilaiset olivat aiemmin miehittäneet alueen pohjoisrannikon ja lähisaaret Hollannin Itä-Intian taistelujen aikana. Liittoutuneiden kukistettua japanilaiset Papua-Uuden-Guinean alueella he aloittivat hyökkäykset japanilaisten linjoja vastaan Länsi-Uudessa-Guineassa operaatio Recklessissa ja operaatio Persecutionissa. Taistelut alkoivat 22. huhtikuuta 1944 ja päättyivät japanilaisten antautumiseen 15. elokuuta 1945. Sotaretken aikana käytiin muun muassa Aitapen, Hollandian, Wakden, Morotain, Biakin, Noemfoorin, Sansaporin ja Wewakin taistelut, jotka päättyivät liittoutuneiden voittoon. Taistelut alueella jatkuivat aina toisen maailmansodan päättymiseen saakka.